05/12/2022 | Administración LocalMunicipal
Ferrol
Xestión Tributaria
Edicto aprobación definitiva ordenanza 44 contribución especial extinción incendios

Por acordo plenario de 29/09/2022, en cumprimento do disposto nos artigos 15.1 e 34.1 e 3 do texto refundido da Lei reguladora das facendas locais, aprobado por Real Decreto Lexislativo 2/2004, do 5 de marzo (TRLFL, en adiante), aprobouse provisionalmente a Ordenanza Fiscal Xeral núm.44 reguladora das contribucións especiais para a ampliación do servizo de extinción de incendios do Concello de Ferrol, cuxa Ordenanza figuraba como Anexo de dito acordo. En cumprimento do establecido nos artigos 70.2 e 107 da Lei 7/85, de 2 de abril, reguladora das bases do réxime local, así como no artigo 17 do RD Lex.2/2004, de 5 de marzo polo que se aproba o texto refundido da Lei reguladora das facendas locais o acordo provisional estivo exposto ao público durante trinta días hábiles no taboleiro de edictos, na sede electrónica do Concello de Ferrol, no B. O. P. nº 194 do 13 de outubro de 2022, así como así como nun dos diarios de maior difusión da provincia con data de 14/10/2022. Durante o citado período de exposición pública non se presentaron reclamacións, polo que, en aplicación do establecido no artigo 17.3 do RD Lex.2/2004 de 5 de marzo, elévase a definitivo o acordo de aprobación provisional, sen necesidade de novo acordo plenario. En consecuencia, faise público o acordo definitivo de aprobación da Ordenanza Fiscal Xeral núm.44 reguladora das contribucións especiais para a ampliación do servizo de extinción de incendios do Concello de Ferrol, así como a nova redacción da mesma aprobada definitivamente, aos efectos do establecido no artigo 17.4 do RD Lex.2/2004, de 5 de marzo, polo que se aproba o texto refundido da Lei reguladora das facendas locais, entrando en vigor a partir da súa publicación no Boletín Oficial da Provincia. Contra o anterior acordo, elevado a definitivo, e de conformidade co previsto no artigo 46.1 da Lei 29/1998, de 13 de xullo, reguladora da xurisdicción contencioso – administrativa, os interesados poderán interpoñer recurso contencioso – administrativo no prazo de dous meses, contados a partir do día seguinte ao da publicación do presente anuncio no Boletín Oficial da Provincia. Así mesmo poderán interpoñer calquera outro recurso que estimen procedente. En uso das facultades concedidas polos art.4 e 106 da Lei 7/1985 do 2 de abril reguladora das bases de réxime local e de conformidade co disposto nos artigos 15 a 19 e 28 ao 35 do Real Decreto Lexislativo 2/2004, do 5 de marzo polo que se aproba o Texto Refundido da Lei Reguladora das Facendas Locais, o Concello de Ferrol acorda a imposición e aprobación da presente Ordenanza Fiscal reguladora da Contribución Especial para a ampliación e mellora do Servizo municipal de Extinción de Incendios conforme as seguintes normas.1 Constitúe o feito impoñible desta contribución especial, a obtención que supón para o suxeito pasivo o beneficio que se produce pola ampliación e mellora do Servizo municipal de Extinción de Incendios.2 Esta contribución especial fundaméntase na simple existencia do Servizo, como organización de permanente alerta ante a eventualidade de sinistros e a súa exacción será independente do feito da súa prestación ou utilización polos suxeitos pasivos do tributo.3 As cantidades recadadas por esta contribución especial, dado o seu carácter finalista, só poderán destinarse a sufragar os gastos do Servicio derivados do seu establecemento, ampliación e mellora permanente.1 Son suxeitos pasivos desta contribución especial as persoas físicas e xurídicas especialmente beneficiadas pola existencia permanente do Servizo de Extinción de Incendios.2 Considéranse persoas especialmente beneficiadas pola existencia permanente do Servizo de Extinción de Incendios municipal ademais dos propietarios dos bens inmobles afectados, as Entidades de Seguros do ramo de incendios que desenvolvan a súa actividade no ámbito do termo municipal de Ferrol.1 De conformidade co establecido no artigo 31.1 do Real Decreto Lexislativo 2/2004 do 5 de marzo, polo que se aproba o Texto Refundido da Lei Reguladora de as Facendas Locais, a base impoñible da Contribución Especial do Servizo de Extinción de Incendios municipal estará constituída polo 90% do custo que o Concello soporte pola ampliación e mellora do Servizo de Extinción de Incendios.2 O sinalado custo estará integrado polos conceptos enumerados no art.31.2 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais, respectándose en todo caso o límite do 90 por 100 a que se refire o apartado primeiro deste artigo.3 En cada caso, a base impoñible a considerar, fixarase, tomando como referencia directa o custo ao que ascenden as respectivas ampliacións e melloras do servizo, e de conformidade co preceptuado nos apartados 3 e ss. do artigo 31 sinalado, en concordancia cos art.50 e ss da Lei 58/2003, de 17 de decembro, Xeral Tributaria.4 Para os efectos de determinar a base impoñible, entenderase por custo soportado polo Concello a contía resultante de restar á cifra o custo total do importe das subvencións ou auxilios que o Concello obteña do Estado ou de calquera outra persoa, ou entidade pública ou privada.1 Non se recoñeceran en materia de contribucións especiais outros beneficios fiscais que os que veñan establecidos por disposicións con rango de Lei ou por Tratados ou Convenios Internacionais.2 Quen nos casos a que se refire o apartado anterior se considere con dereito a un beneficio fiscal farao constar así ante o municipio con expresa mención do precepto en que consideren amparado o seu dereito. A base impoñible, determinada con arranxo á porcentaxe e no modo previsto nos dous artigos anteriores, e ante a dificultade de concretar e individualizar aos suxeitos pasivos de bens afectados, e facendo uso da facultade sinalada no artigo 32.1. b) do Real decreto Lexislativo 2/2004, de 5 de marzo, será distribuída entre as sociedades e entidades de seguros que cubran o risco de incendios polos bens sitos no termo municipal de Ferrol, proporcionalmente ao importe das primas recadadas no ano inmediatamente anterior. Si a cota esixible a cada suxeito pasivo fose superior ao 5% das primas recadadas polo mesmo, o exceso trasladarase aos exercicios sucesivos ata a súa total amortización. Esta contribución especial percíbese desde o momento en que adquira firmeza o acordo de imposición e ordenación do tributo, dado que o servizo xa se ven prestando.1 A xestión, liquidación e inspección desta contribución especial levará a cabo na forma, prazos e condicións que se establecen la Lei Xeral Tributaria, en canto os seus preceptos podan aplicarse a esta específica Contribución Especial e ás características singulares do Servizo de Extinción de Incendios.2 En canto á recadación do tributo, a Corporación municipal poderá utilizar o sistema de concerto fiscal coa Unión Española de Entidades Aseguradoras e Reaseguradoras (UNESPA) así como coas compañías que non pertenzan a esta unión ou asociación.1 A imposición e ordenación concreta da contribución especial requirirá a tramitación do oportuno expediente que terá que ser aprobado polo Pleno do Concello no que se incluirá un informe económico financeiro que conterá como mínimo as seguintes determinacións: a) O custo total da ampliación e mellora do Servizo de Extinción de Incendios. b) A cuantificación da base impoñible a repartir entre los beneficiarios. c) Os criterios para establecer dito reparto. d) Determinación das cotas dos suxeitos pasivos, no suposto de que, previamente se haxan aportado as declaracións das primas recadadas no ano inmediatamente anterior.2 Para o suposto de que a cota esixible a cada suxeito pasivo fose superior ao 5% do importe das primas recadadas polo mesmo, o exceso se trasladará aos exercicios sucesivos ata a súa total amortización, sen exceder de 5 anualidades.3 No caso de que se chegue a un concerto con UNESPA ou entidade que lle suceda, dita unión ou entidade farase cargo da distribución da base impoñible entre as súas compañías asociadas, de conformidade coas cláusulas establecidas en dito concerto.4 Os interesados poderán formular recurso de reposición ante o Concello que poderá versar sobre a procedencia das Contribucións especiais, a porcentaxe do custo que deban satisfacer os beneficiarios ou as cotas asignadas.1 En todo o relativo a infraccións e sancións aplicarase o réxime regulado na Lei Xeral Tributaria e nas disposicións que a complementen e desenvolvan.2 A imposición de sancións en ningún caso suspenderá a liquidación e cobranza das cotas percibidas non prescritas. Para todo o que non estea especificamente regulado nesta Ordenanza serán de aplicación as normal contidas no Texto refundido da Lei reguladora das Facendas Locais, na Lei 58/2003, de 17 de decembro, Xeral Tributaria, na Ordenanza núm.34 Fiscal Xeneral de Contribucións Especiais e a Ordenanza Fiscal Xeral. A Ordenanza reguladora de Contribución Especial incluída na presente proposta, unha vez aprobada definitivamente polo Pleno e publicada no Boletín Oficial da Provincia, permanecerá en vigor ata a súa modificación ou derrogación expresa. Ferrol, a 30 de novembro de 2022 A concelleira-delegada da Área de Economía, Facenda e Patrimonio, Recursos Humanos, Emprego, Promoción Económica, Turismo, Estatística e Edusi Asdo: María Teresa Deus Trasobares